Na temelju Ugovora o izravnoj dodijeli financijskih sredstava iz proračuna Grada Bjelovara Turističkoj zajednici Bilogora – Bjelovar za manifestaciju „Božić u Bjelovaru“ 2021. godine (KLASA: 610-01/21-01/06, URBROJ: 2103/01-01-21-1), Turistička zajednica Bilogora – Bjelovar, kao Organizator *Adventa u Bjelovaru 2021*., dana 3. studenog 2021. godine upućuje

**JAVNI POZIV   
zainteresiranim poslovnim subjektima za zakup kućica za ugostiteljstvo i prostora za prigodnu prodaju na *Adventu u Bjelovaru 2021.***

1. Prigodna prodaja – božićni sajam na *Adventu u Bjelovaru 2021*. održavat će se od 27. studenog 2021. do 24. prosinca 2021. godine.

2. Ugostiteljske usluge na *Adventu u Bjelovaru 2021*. pružat će se od 27. studenog 2021. do 16. siječnja 2022. godine. Period pružanja ugostiteljskih objekata je u skladu s radnim vremenom klizališta. Radno vrijeme će se prema potrebi prilagoditi aktualnim preporukama nacionalnog i županijskog Stožera civilne zaštite.

3. Pekarski proizvodi, kolači i slastice na *Adventu u Bjelovaru 2021*. pružat će se od 27. studenog 2021. do 16. siječnja 2022. godine. Period pružanja ugostiteljskih objekata je u skladu s radnim vremenom klizališta. Radno vrijeme će se prema potrebi prilagoditi aktualnim preporukama nacionalnog i županijskog Stožera civilne zaštite.

4. Zabavni park na *Adventu u Bjelovaru 2021*. održavat će se od 27. studenog 2021. do 16. siječnja 2022. godine.

5. Prigodna prodaja i ugostiteljstvo odvijat će se na prostoru Trga Eugena Kvaternika prema shemi koja je sastavni dio ovog Javnog poziva.

**6. Cijene najma kućica:**

|  |  |
| --- | --- |
| **LOKACIJA** | **UGOSTITELJSTVO** |
| Trg Eugena Kvaternika | **3.000,00 kn** – velika bijela ugostiteljska kućica pokraj paviljona |
| **1.000,00 kn** – bijela kućica ispred paviljona |
| **1.000,00 kn** – smeđa kućica na stazi pokraj klizališta |
| **3.000,00 kn** – smeđa kućica ili vlastita pokretna kućica na prometnici ispred pošte |
| **LOKACIJA** | **PEKARSKI PROIZVODI, KOLAČI I SLASTICE** |
| Trg Eugena Kvaternika | **500,00 kn** – bijela kućica ispred paviljona |
| **500,00 kn** – bijela kućica iza paviljona |
| **LOKACIJA** | **PRIGODNA PRODAJA** |
| Trg Eugena Kvaternika | **200,00 kn** – bijele kućice oko paviljona |
| **200,00 kn** – smeđe kućice na stazama prema klizalištu |
| **LOKACIJA** | **ZABAVNI PARK** |
| Trg Eugena Kvaternika | **2.000,00 kn** – lokacija na prometnici s parkiralištem ispred (od I. Gundulića do V. Lisinskog) |

NAPOMENA: Postavljanje vlastitih kućica za prigodnu prodaju nije dozvoljeno. Smeđe ugostiteljske kućice na predviđenim lokacijama mogu se zamijeniti ukoliko prijavitelji imaju vlastite pokretne prikolice (ne šatore i pagode) i u tom slučaju cijena najma ostaje ista kao da je korištena smeđa kućica.

Cijena za postavljanje ugostiteljske kućice (max 3x2 m) uz postojeći ugostiteljski objekt na prostoru korza iznosi 1.000,00 kuna uz poštivanje ostalih obaveza iz Poziva.

\*Na navedene cijene ne obračunava se iznos PDV-a u iznosu od 25 %.

U cijene najma kućica uključeno je vanjsko prigodno uređenje za sve djelatnosti.

**7. Pružanje ugostiteljskih usluga, prodaja pekarskih proizvoda, kolača i slastica dozvoljeno je pod sljedećim uvjetima:**

Prednost imaju ugostitelji s dokazanom kvalitetom i ugostiteljskim iskustvom te maštovitom ponudom hrane i pića primjerenoj koncepciji manifestacije, ali i prigodnom ambalažom u kojoj će posluživati hranu.

* Ugostiteljski objekt s ponudom hrane obavezan je nuditi barem 3 prigodna jela (kobasice, sarma, gulaši, razni burgeri, buncek s krumpirom i kiselim zeljem, fritule, germknedle, knedle u bojama, razni vafli te ostali blagdanski kolači ili slastice) i 3 prigodna napitka (kuhano vino, topla čokolada, alkoholna pića, čajevi).

Ovi uvjeti se ne odnose na ugostitelje koji unajmljuju prostor za pružanje **jednostavnih ugostiteljskih usluga** (topli i hladni sendviči, hrenovke, kobasice, hot dog,pommes frites, palačinke, forneti, štrudle, langoši i slična jednostavna jela koja se pripremaju i uslužuju na jednostavan i brz način, a koriste se za brzu konzumaciju) i na .

* Ugostitelji čija se ponuda neće temeljiti na pripremanju i usluživanju hrane uz piće, obvezani su je nuditi barem 3 prigodna napitka (kuhano vino, topla čokolada, alkoholna pića, čajevi).
* Pekarska i slastičarska ponuda mora se temeljiti isključivo na pripremanju i prodaji takvih proizvoda (peciva, štrudle, blagdanski kolači, ušećerene jabuke, zimski sladoled…)
* Svaka ugostiteljska lokacija sastoji se od javne površine, drvene kućice i pripadajućih suncobrana. Na ugostiteljskim lokacijama nije dozvoljeno postavljati šatore za prostor usluživanja. Nije dozvoljeno postavljanje SPONZORSKIH SUNCOBRANA, takvi suncobrani će biti uklonjeni.Dozvoljenisu suncobrani crvene, zelene, bijele ili krem boje.
* Ugostiteljima koji unajmljuju prostor za pružanje ugostiteljskih i jednostavnih ugostiteljskih usluga nije dozvoljeno je postavljanje sponzorskih barskih stolova. Dozvoljeni su bijeli ili smeđi drveni stolovi, drvene bačve ili tematski oslikane limene bačve.
* Zakupnici predmetnih površina najma nemaju pravo dodijeljene lokacije za obavljanje ugostiteljskih usluga na manifestaciji ustupiti drugoj fizičkoj ili pravnoj osobi u podnajam, niti se mogu udružiti bez konzultacija sa Organizatorom.
* Na svim zakupljenim lokacijama neće bitidozvoljeno reproduciranje glazbe s razglasa ili sličnihaudio uređaja u vrijeme odvijanja programa na pozornici. Troškove ZAMP-a na svom ugostiteljskom prostoru pokriva sam ugostitelj.

**7. Prigodna prodaja dozvoljena je po sljedećim uvjetima**

* Prijaviti se mogu neprofitne udruge građana, tradicijski obrti, domeće radinosti, obiteljska poljoprivredna gospodarstva, braniteljske udruge i svi koji se bave zanatskim i obrtničkim zanimanjima, a da su proizvodi primjereni manifestaciji.
* Izlagači mogu uz kućicu naručiti i dodatno štand koji obavezno mora biti bogato popunjen i ukrašen u obavezne radne dane. Ukoliko Organizator uoči da je štand naručen, a neiskorišten odnosno na njemu je izloženo nekoliko proizvoda isti će biti naplaćen Izlagaču u iznosu od **2.500,00 kn.**
* Na lokacijama nije dozvoljeno postavljati šatore, cerade i razne paviljone. Najstrože je zabranjeno postavljanje sponzorskih suncobrana, takvi suncobrani će biti uklonjeni**.** Dozvoljenisu suncobrani crvene, zelene, bijele ili krem boje.

Radno vrijeme će se prema potrebi prilagoditi aktualnim preporukama nacionalnog i županijskog Stožera civilne zaštite.

Obavezno radno vrijeme božićnog sajma – prigodna prodaja :

**I. ADVENTSKI VIKEND**

27.11.2021. (subota) – 10,00 – 13,00 i 17.00 – 21.00

28.12.2021. (nedjelja) – 10,00 – 13,00 i 17,00 – 20,00

**II. ADVENTSKI VIKEND**

3.12.2021. (petak) – 10,00 – 13,00 i 17.00 – 20.00

4.12.2021. (subota) – 10,00 – 13,00 i 17.00 – 21.00

5.12.2021. (nedjelja) – 10,00 – 13,00 i 17.00 – 20.00

6.12.2021. (ponedjeljak, blagdan sv. Nikole) – 10,00 – 13,00 i 17.00 – 20.00

**III. ADVENTSKI VIKEND**

10.12.2021. (petak) **–** 10,00 – 13,00 i 17.00 – 20.00

11.12.2021. (subota) – 10,00 – 13,00 i 17.00 – 21.00

12.12.2019. (nedjelja) – 10,00 – 13,00 i 17,00 – 20,00

**IV. ADVENTSKI VIKEND**

17.12.2021. (petak) – 10,00 – 13,00 i 17.00 – 20.00

18.12.2021. (subota) – 10,00 – 13,00 i 17.00 – 21.00

19.12.2021. (nedjelja) – 10,00 – 13,00 i 17.00 – 20.00

20.12.2021. (ponedjeljak) – 10,00 – 13,00 i 17.00 – 20.00

21.12.2021. (utorak) – 10,00 – 13,00 i 17.00 – 20.00

22.12.2021. (srijeda) – 10,00 – 13,00 i 17.00 – 20.00

23.12.2021. (četvrtak) – 10,00 – 13,00 i 17.00 – 20.00

24.12.2021. (petak - Badnjak) – 10,00 – 13,00

Izlagači mogu prema vlastitoj želji raditi sve vrijeme trajanja manifestacije Advent u Bjelovaru od 27.11.2021.-16.01.2022. uz obavezno poštivanje zadanog radnog vremena.

**8. Pružanje usluga zabavnog parka dozvoljeno je po sljedećim uvjetima**

* Daje se u najam prostor za postavljanje zabavnog parka na Trgu Eugena Kvaternika u Bjelovaru **cca 200 m².** Zabavni park mora raditi u skladu s radnim vremenom klizališta.

Radno vrijeme će se prema potrebi prilagoditi aktualnim preporukama nacionalnog i županijskog Stožera civilne zaštite.

* Prednost imaju iznajmljivači koji u svojoj ponudi imaju vrtuljak („karusel“). Prostor se iznajmljuje jednoj fizičkoj ili pravnoj osobi registriranim za tu vrstu djelatnosti.

**9. Električna energija i odvoz i zbrinjavanje smeća**

Sukladno Zaključku Organizacijskog odbora manifestacije *Advent u Bjelovaru 2021***.** o naplati električne energije i korištenju postojećih mjernih priključnih mjesta te električnih ormarića raspoložive instalirane snage radi održavanja programa *Advent u Bjelovaru 2021*. svi zakupci oslobođeni su:

1. Plaćanja paušala za potrošnju električne energije
2. Plaćanja odvoza i zbrinjavanja smeća

Komunalni otpad će se svakodnevno sakupljati od 27.11.2021. do 16.1.2022. godine. Otpad će biti sakupljan u jutarnjim satima, a smeće je u plastičnim vrećama   
potrebno odložiti u kante i kontejnere koji će biti dodatno postavljeni na lokacijama.

**10. Ponuda treba sadržavati:**

10.1. ispunjenu Prijavnicu za izlaganje i prodaju/ugostiteljstvo/zabavni park koja je sastavni dio ovog poziva, a koja se može preuzeti s web stranice: [www.turizam-bilogorabjelovar.com.hr](http://www.turizam-bilogorabjelovar.com.hr) ili u Turističkoj zajednici Bilogora – Bjelovar (Trg Eugena Kvaternika 2, Bjelovar) radnim danom od 7:00 do 15:00 sati

10.2. pravne osobe: izvadak iz sudskog registra

10.3. obrtnici: izvadak iz obrtnog registra, obrtnica ili rješenje o upisu u obrtni registar

10.4. udruge: rješenje državne uprave

10.5. obiteljska poljoprivredna gospodarstva: rješenje o upisu u upisnik obiteljskih gospodarstva; rješenje za Upis u upisnik dopunskih djelatnosti na OPG-u

10.6. domaća radinost: rješenje o upisu domaće radinosti

10.7. slobodna zanimanja: rješenje o upisu u registar djelatnosti kod nadležnog tijela   
10.8. fotodokumentaciju sukladnu Prijavnici za izlaganje i prodaju

10.9. fotografiju vlastite kućice ili pokretne prikolice (max veličine 3x2 m)   
10.10. Turistička zajednica Bilogora - Bjelovar, kao voditelj obrade osobnih podataka, koristit će i dalje obrađivati podatke u svrhu provedbe pozivnog postupka za zakup kućica i prostora sukladno propisima koji reguliraju zaštitu osobnih podataka. Natječajna dokumentacija odnosno podaci o kandidatima čuvaju se godinu dana od završetka natječaja, a dulje u slučaju sudskog ili sličnog postupka, u kojem slučaju se čuvaju do završetka postupka. Nakon isteka roka čuvanja dokumentacija   
se uništava, s time da svaki kandidat po isteku roka čuvanja može preuzeti svoju dokumentaciju. Za sve upite vezane za zaštitu osobnih podataka, kao i za vaša

prava na pristup podacima koje smo prikupili, njihove izmjene ili brisanje, prijenos i prigovor na obrade koje vršimo, obratite se na [info.tzbb@gmail.com](mailto:info.tzbb@gmail.com). ili 043 243 944.

**11**. **Broj prodajnih/izlagačkih/ugostiteljskih mjesta je ograničen**. Organizacijski odbor manifestacije Advent u Bjelovaru 2021. zadržava pravo odabira   
izlagača/prodavača/ugostitelja, kao i određivanja pozicije prodajnih mjesta na prostoru održavanja Adventa, pri čemu nije dužan davati posebna obrazloženja i pri svemu tome ne snosi nikakvu odgovornost prema prijaviteljima. Pri odabiru izlagača/prodavača/ugostitelja bodovati će se raznovrsnost ponude i kvaliteta iste.

U slučaju da se za određenu djelatnost ne prijavi dovoljan broj zainteresiranih, Organizacijski odbor će napraviti novu raspodjelu kućica i dodijeliti ih onim prijaviteljima – djelatnostima , koje su pokazale interes.

Turistička zajednica Bilogora – Bjelovar sa svakim odabranim izlagačem/ prodavačem/ugostiteljem sklopit će Ugovor o najmu kućice i izlagačko-prodajnog prostora. Turistička zajednica Bilogora – Bjelovar ima pravo smanjiti broj izlagačkih mjesta/ugostiteljskih lokacija sukladno trenutno propisanim epidemiološkim mjerama i preporukama Stožera civilne zaštite.

12. Jedan zakupac može konkurirati samo za jednu ugostiteljsku lokaciju na Adventu.

13. Izlagači/prodavači/ugostitelji dužni su svoje izlaganje i prodaju uskladiti sa zakonskim propisima RH vezanim za njihovu djelatnost – posebno sa Zakonom o trgovini, Zakonom o trošarinama, Zakonom o ugostiteljskoj djelatnosti te Zakonom o porezu na dodanu vrijednost.

Zakupac potvrđuje da je posebno upozoren od Turističke zajednice Bilogora – Bjelovar da mu je dozvoljena prodaja trošarinskih proizvoda samo ako ispunjava uvjete propisane posebnim propisima u odnosu na obavljanje djelatnosti trgovine, izdavanje računa, kao i uvjete propisane posebnim propisima koji se na bilo koji način odnose na trošarinske proizvode. U slučaju da Zakupnik, unatoč primljenom upozorenju, počini prekršaj iz Zakona o trošarinama, a Turističkoj zajednici Bilogora – Bjelovar kao Organizatoru zbog toga bude naloženo plaćanje neke novčane kazne, Zakupnik se obvezuje nadoknaditi Turističkoj zajednici Bilogora – Bjelovar puni iznos plaćene novčane kazne.

14. Rok za predaju prijava je do **petka** **12. studenog 2021. do 12:00** sati bez obzira na način dostave, a odabir izlagača izvršiti će se najkasnije do **srijede 17. studenog 2021.** Nepotpune i nepravodobne prijave neće se razmatrati.

15. Zakupac je dužan cjelokupan iznos najma izlagačkog prostora uplatiti po potpisivanju Ugovora, najkasnije do **petka 19. studenog 2021. godine.**

16. Zakupac je dužan voditi računa o svim važećim odlukama, preporukama i uputama kojima se utvrđuju protuepidemijske mjere za sprječavanje širenja epidemije bolesti COVID-19 te provesti sve radnje u skladu s trenutno važećim preporukama Hrvatskog zavoda za javno zdravstvo za sprečavanje zaraze bolešću COVID-19 tijekom održavanja kulturno-umjetničkih izvedbi, kulturnih programa,   
sajmova i manifestacija koje je potrebno pratiti na internet stranici HZJZ:

https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/.

Za nepoštivanje i neprovedbu mjera te snošenje sankcija zbog toga odgovoran je isključivo izlagač i to kako Organizatoru tako i trećim osobama, a u slučaju da zbog toga za Organizatora nastane obveza plaćanja bilo kakve štete ili mu bude određeno

plaćanje bilo kakvih novčanih kazni, izlagač se obvezuje sve plaćene iznose regresirati Organizatoru odmah po primitku takvog poziva Organizatora.

**17. Prijave se (s naznakom „Advent 2021. - zakup prodajnih mjesta“) dostavljaju:**

• osobno: Turistička zajednica Bilogora – Bjelovar, Trg Eugena Kvaternika 2, radnim danom od 7:00 do 15:00 sati.

• poštom: Turistička zajednica Bilogora – Bjelovar, Trg Eugena Kvaternika 2, 43 000 Bjelovar.

• e-mailom: [info.tzbb@gmail.com](mailto:info.tzbb@gmail.com)